**Nela Chovancová, 11 rokov, 1. kategória, poézia**

**ZUŠ Jána Melkoviča, Okružná 9, 064 01 Stará Ľubovňa**

**jeseň**

vlastní dúhu

lieta dookola

dýcha na listy

po jej návšteve si stromy

nasadili farebné klobúky

počula som

vraj čoskoro vyjdú z módy

**kôra**

má dušu

chráni tajomstvá stromu

ukladá do čiar

lúštim ich prstami

**balón**

nechá sa unášať vetrom

nastúpim

lietam nad stromami

moja myseľ je slobodná

píšem báseň do oblakov

**najkrajšia muzika**

stojím v našej záhrade

vietor mi hrá do ucha

vtáci spievajú rezké noty

potok sa pridáva do orchestra

stromy tancujú do rytmu

a ja som nemý dirigent